《虎跑泉》
宋代·董嗣杲

广福山灵托兽传，甃边依约爪痕坚。
噬人难负平时口，跑地能痕一掬泉。
不遇下车冯妇勇，都因脱屣性空禅。
大慈坞内腥风起，善结丛林渴饮缘。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。